**ANLEGGSINVESTERINGER FOR JUTUL. (vedlegg til årsmøtesak 6.2)**

Status pr mars 2016:

**Lysløype på Jordbru realisert i 2014.**

Total kostnad 535 000 inkl mva.

Mottatt tippemidler, kommunal støtte og dekning av søknadskostnader tot kr 333 000

100% dekning av mva utbetalt i 2015 kr 105 000. **Dekket av Jutul egenkapital kr 97 000**

**Lysløype Skui-Jordbru (fase 1)**

Realisert i 2015.

Total kostnad 1 552 269 inkl mva. Sluttregnskap.

Mottatt tippemidler, kommunal støtte tot kr 1 300 000

100% dekning av mva er kr 307 333. Utbetales i 2016. Forskuttert av Jutul.

**Når mva utbetales vil vi ha en gevinst på ca kr 55 000.**

**Lysløype Jordbrurunden (fase 2)**

Planlagt realisert i 2016. Budsjettet sier:

Total kostnad 2 630 000 inkl mva.

tippemidler, kommunal støtte tot kr 1 810 000. Dugnad kr 175 000.

100% dekning av mva er kr 480 000. Utbetales først i 2017. Må forskutteres av Jutul.

**Dekkes av Jutul egenkapital kr 165 000.**

**MÅLSETTING.**

Disse tre prosjektene skal gå i null. Per i dag har vi et utlegg på ca 42 000 kr for de to første prosjektene.

Det betyr at vi har et utlegg på ca 200 000 kr dersom budsjett for fase 2 blir reell kostnad, og som vi må få dekket av Kommunen via en tilleggsutbetaling.

Jutul er i dialog med BIR om dette kontinuerlig. Styret i BIR er av den mening at Jutul må innfinne seg med et økonomisk bidrag for å få oppgradert løypenettet, men Weltzien er mer positiv til at vi skal få dekket alt. Vi må jobbe for å holde kostnadene nede for fase 2 slik at det ikke tar egenkapital.

Strekningen fra rundløypa og opp til Kattås blir kommunen sitt ansvar å utbedre.

**Investeringer ønsket av Fotball.**

1. **Nytt lysanlegg på dagens kunstgressbane.**

Lysforholdene er ikke tilfredsstillende for avvikling av kamper.

Fotball utbedrer ved å bytte pærer i 2016 til kostnad kr 20 000.

Nytt lysanlegg må ses i sammenheng med bytte av dekket på banen i 2019.

Det søkes da tippemidler til oppjustering av lys sammen med banedekke.

1. **Nytt kunstgress på eksisterende bane.**

Kostnadsoverslag ca kr 3 00 000 inkl lysanlegg

Innvilget tippemidler og kommunal støtte 1 150’ + 800’ totalt 1 950 000kr

Dette prosjektet kan tidligst realiseres i 2018 da offentlige midler settes av. Men midlene kan overføres til 2019.

1. **Ny 9’er bane.**

Prosjektet er forhåndsgodkjent av BK. Søknad om tippemidler er levert.

Kommunal støtte stor kr 750 000 er til kommunal behandling.

Tilskuddene vil kunne bli tildelt i 2018.

Budsjett for 9’er.

**Kostnad kr 4 320 000 inkl mva**

Finansiering:

Tippemidler 1 440 000

Bærum kommune 750 000

Mva 820 000

**Egenkapital ca 1 310 000**

I dette oppsettet er det gjort flere positive forutsetninger:

* At BK godkjenner støtten for 9’er. Sannsynlig.
* At vi får 100% dekning av mva. Sannsynlig. Og at kommunen forskutterer.

BK bidrar med å forskuttere mva-kompensasjon for prosjekter over 3 mill kr.

Det er noe vi må søke om, men som virker realistisk å motta.

**SAMMENDRAG AV STATUS OG MULIGHETER**.

Jutul har, snart gjennom de siste 3 årene, utviklet og utbedret lysløypene i tråd med Handlingsplanen for 2015-2018. Ambisjonen er fortsatt at disse prosjektene ikke skal ta direkte av Jutul sin egenkapital. Det blir en prioritert oppgave i sammenheng med realiseringen av fase 2 i 2016. Men vi kan ikke se bort fra at Jutul må bidra med noe egenkapital når vi planlegger nye prosjekter.

Det kommende prioriterte prosjektet i Handlingsplanen er realisering av 7’er bane på grusbanen. Etter at søknad om dette ble sendt, har det blitt innført 9’er fotball i flere årstrinn i barnefotballen. Jutul ser det som framtidsrettet å etablere en 9’er i stedet for en 7’er. Dette er støttet av BIR. Forutsetningen er at det fortsatt skal kunne etableres en isflate på grusbanen utenfor kunstgresset. Vi mener det ivaretar ISFB sine behov og nærmiljøet sine ønsker.

**INNSTILLING FRA HS.**

Økonomi. Se oppsett over anleggsinvesteringer og når inntekter og utgifter kommer.

Vi innstiller på at 9’er etableres i 2018. Det er ikke økonomi i klubben til å forskuttere offentlig støtte i 1 år. Klubben må mobilisere for å ha tilstrekkelig likviditet til å utføre prosjektet i 2018.

Prosjektet må kunne realiseres uten å ta opp lån. Det må jobbes med finansieringen fram mot planlagt realisering.

Rehabilitering av kunstgressbanen med nye lys er satt opp i 2019. Dette prosjektet krever også betydelig egenkapital. Det må jobbes med finansieringen.

Klubben må på årsmøtet i 2017 se på økonomisk status og der ta en endelig beslutning på om 9’er bane kan realiseres i 2018. Tilstanden på eksisterende kunstgressbane må vurderes.